Številka: 322-4/2017

Datum: 26. 4. 2017

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi predloga Strategije razvoja in trženja turistične destinacije Ptuj v obdobju 2017-2021**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi predloga Strategije razvoja in trženja turistične destinacije Ptuj v obdobju 2017-2021.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo,
* predlog Strategije razvoja in trženja turistične destinacije Ptuj v obdobju 2017-2021.

Predlog

maj 2017

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**O POTRDITVI OSNUTKA STRATEGIJE RAZVOJA IN TRŽENJA**

**TURISTIČNE DESTINACIJE PTUJ V OBDOBJU 2017-2021**

**1.**

Mestni svet Mestne občine Ptuj potrjuje predlog Strategije razvoja in trženja turistične destinacije Ptuj v obdobju 2017-2021.

**2.**

Ta sklep začne veljati z dnem sprejema na Mestnem svetu Mestne občine Ptuj.

Številka: 322-4/2017

Datum:

**Obrazložitev:**

Mestni svet Mestne občine Ptuj je osnutek Strategije razvoja in trženja turistične destinacije Ptuj v obdobju 2017-2021 obravnaval na 26. redni seji, dne 20. februarja 2017. Predhodno je bilo gradivo obravnavano na večini delovnih teles mestnega sveta, ki so podprla osnutek dokumenta ob določenih pripombah, ki jih je pripravljavec upošteval pri pripravi predloga strategije.

Na predlog Odbora za gospodarstvo, Odbora za finance, Odbora za družbene dejavnosti in Odbora za splošne zadeve in lokalno samoupravo je bila javna razprava podaljšana iz predlaganih 15 dni na 30 dni. Rok za dajanje pripomb na osnutek strategije je bil do 22. 3. 2017, do katerega so prispele tri pisne pripombe oziroma predlogi.

Pripombe mestnih svetnikov, ki so bile podane na seji in odborih mestnega sveta, kot tudi pripombe, predloge in pobude v okviru javne razprave smo natančno preučili, ustrezno komentirali in v največji možni meri tudi upoštevali v pripravi priloženega predloga strategije. Odgovore na posamezne pripombe in predloge delovnih teles in iz javne razprave smo predali strokovnim sodelavcem Mestne občine Ptuj za področje mestnega sveta.

V predlogu strategije smo upoštevali predloge iz javne razprave, da se kot slabost turistične destinacije Ptuj doda neprilagojenost ponudbe sodobnim trendom v turizmu. Poglavje Segmentacija in ciljne skupine v predlogu zajema tudi »Persone ciljnih skupin slovenskega turizma« za poglobljeno razumevanje krovne nacionalne segmentacije. Na pobudo dveh deležnikov, ki sta sodelovala v individualnih intervjujih ključnih deležnikov, so se zapisi intervjujev ustrezno dopolnili.

Strategija razvoja in trženja turistične destinacije Ptuj v obdobju 2017-2021 je strateški razvojni dokument, katerega namen je vzpostaviti dolgoročno podporno okolje za razvoj turistične politike in za razvoj turistične dejavnosti v destinaciji, ki jo v tem dokumentu razumemo kot geografsko območje Mestne občine Ptuj. Strategija je bila oblikovana v tesnem sodelovanju z deležniki na področju turizma v Mestni občini Ptuj. Na podlagi zbranih podatkov in idej so se oblikovali poslanstvo in vizija ter operativni cilji in ukrepi za doseganje ciljev.

Strategija predstavlja krovni dokument za načrtovanje turističnega razvoja destinacije Ptuj in prinaša sledeče koristi:

* postavlja usklajeno smer nadaljnjega razvoja turizma na Ptuju in usmerja delovanje Javnega zavoda za turizem Ptuj,
* vsem vključenim deležnikom nudi jasno smer razvoja turizma v naslednjih petih letih,
* razvoju turizma daje večjo težo in pomen ter jasen fokus,
* izhaja iz obstoječega stanja turizma, hkrati pa se usmerja v priložnosti in potenciale za rast v prihodnje,
* z aktivnim vključevanjem turističnih akterjev in drugih ključnih deležnikov v procesu oblikovanja strategije, naj bi bil dokument deležen njihove širše podpore in večje pripravljenosti za skupno doseganje zastavljenega,
* s postavljanjem vizije razvoja turizma, oblikovanjem jasnih strateških ciljev in realnih ukrepov za njihovo uresničitev postavlja okvir za merljivo in sledljivo uresničevanje zastavljenega.

Strategija bo predstavljena tudi v skrajšani različici z namenom, da se z bistvenimi poudarki strategije seznani čim širši krog deležnikov in zainteresirane javnosti, in sicer najkasneje v 30 dneh po sprejetju na mestnem svetu. Za monitoring zastavljenih ciljev se bo oblikovala delovna skupina, ki bo spremljala kazalnike na letni ravni.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Katja Gönc, direktorica Zavoda za turizem Ptuj

 **Miran SENČAR,**  **župan Mestne občine Ptuj**